text: Bruns li Hardis avoit Durbant
   Son cheval desouz lui ocis
   Et l'avoit navré et mal mis ;
   Moult de sanc jà perdu avoit.
   Et, quant Cléomadès perçoit
   Que Durbans estoit en tel point,
   Des esperons le cheval point.
   Bruns li Hardis le voit venir ;
   Bien voit qu'il li couvient guerpir
   Durbant, et torner à celui.
   Sachiez k'au cuer ot grant anui
   Quant vit Gadot el champ gesir
   Et Rodruart tout quoi tenir.
   Bien voit que en tel point estoient
   Que il aidier ne se povoient.
  